雜言示子聿
作者：陸游
朝代：宋

paragraphs: 福莫大於不材之木，禍莫慘於自躍之金。
鶴生於野兮何有於軒，桐爨則已兮豈慕爲琴。
古今共戒玉自獻，卷舒要似雲無心。
廬室但取蔽風雨，衣食過足豈所欽。
我今餘年忽八十，歸耕幸得安山林。
逢人雖嘆種種髮，入塾尚憶青青衿。
吾兒殆可守孤學，相與竭力窮幽深。